Gordon Manchè, li jmexxi l-grupp River of Love, wissa lill-ġurnalist Ivan Martin ta' The Times of Malta li se jkun "terrorizzat għall-eternità talli kiteb gideb fuqu u fuq ir-River of Love". Dan intqal fuq filmat li ntwera fuq il-paġna uffiċjali fuq Facebook tal-grupp. Manchè semma direttament lil Martin, lil Jason Micallef, il-Kap tal-ONE li hu l-istazzjon tal-Partit Laburista u lil Gabi Calleja li hija l-Kap tal-LGBTIQ Unit fi ħdan id-Direttorat għad-Drittijiet tal-Bniedem. "Imma nifhem għala hemm min jikteb gideb fuqi għax jekk inti ma tafx bl-imħabba ta' Alla, ħa tagħmel bħal missierek u hemm żewġ missirijiet fid-dinja li huma Alla jew ix-xitan," qal Manchè fil-filmat. Hu argumenta li l-veru kliem ta' mibegħda huwa l-gideb u kliemhom. Micallef kien irrefera għar-River of Love bħala 'setta' u sostna li fil-passat, il-grupp spiċċa fil-qrati Maltin wara li ġie pprovat li dak li xandru kien wassal għal mibegħda fuq ħaddieħor. Malta, fl-1 tas-sena inhasdet bil-qtil makabru ta' tfajla nnocenti f'Tas-Sliema. Hu stabbilit li Paulina Dembska kienet… Posted by Jason Micallef on Monday, January 3, 2022 Hu kien qed jirreferi għal Abner Aquilina, iż-żagħżugħ li allegatament qatel mara f'Tas-Sliema u kellu konnessjonijiet ma' dan il-grupp. Madanakollu, Manchè kien għamilha ċara li Aquilina qatt ma kellu x'jaqsam mal-grupp. Aqra aktar fuq il-każ: L-awtopsja turi li l-vittma ġiet stuprata u fgata – Rapporti .td_uid_3_61d87bde6aad7_rand.td-a-rec-img{text-align:left}.td_uid_3_61d87bde6aad7_rand.td-a-rec-img img{margin:0 auto 0 0}